Հիշեցնենք, որ ընկերությունը կառավարության՝ 2014-ի մարտին կայացրած որոշման հիման վրա պայմանագիր էր կնքել ՀՀ պետգույքի կառավարման վարչության հետ: Ըստ այդմ՝ ՍՊԸ-ն արտակարգ իրավիճակների նախարարության կարիքների համար Երեւանի երկու հասցեներում ու Ստեփանավանի օդանավակայանում իրականացնելու էր շինարարական ու կապիտալ վերանորոգման աշխատանքներ (331 մլն դրամ ընդհանուր արժեքով), որոնց դիմաց իբրեւ վճար ստանալու էր ԱԻՆ-ի կողմից օգտագործվող 3 միավոր այլ անշարժ գույք: Այսինքն՝ վարձատրությունը լինելու էր այդ գույքը: Սակայն մինչեւ շինաշխատանքների ավարտը վճար հանդիսացող գույքը մնալու էր պետգույքի կառավարման վարչության իրավասության ներքո իբրեւ գրավ: